Steve-O

Stephen Gilchrist Glover (født 13. juni 1974), kjent som Steve-O, er en amerikansk underholder, TV-personlighet, og stuntmann. Karrieren hans er hovedsakelig sentrert rundt hans stunts i humorprogrammet Jackass (2000–2002), og de relaterte filmene som inkluderer Jackass: The Movie (2002), Jackass Number Two (2006), Jackass 2.5 (2007), Jackass 3D (2010), Jackass 3.5 (2011), Jackass Forever (2022), og Jackass 4.5, samt spin-off seriene Wildboyz (2003–2006) og Dr. Steve-O (2007).

Steve-O ble født i Wimbledon i London av canadiske og amerikanske foreldre. Oppveksten tilbrakte han i flere forskjellige land: Brasil, Venezuela, Connecticut i USA, Florida, Ontario i Canada, før han dro tilbake til England der han fullførte high school på The American School in London. Han begynte på University of Miami, men droppet ut etter et år. Han gikk så et år på University of New Mexico. Han ble uteksaminert fra sirkusskolen Ringling Bros. and Barnum & Bailey Clown College der han utdannet seg som klovn. I tiden etterpå filmet han seg selv utføre forskjellige stunt. Disse filmene sendte han til rullebrettmagasinet Big Brother hvor Jeff Tremaine var redaktør. Sammen med Steve-O og resten av det som skulle bli Jackass-gjengen fikk Tremaine en avtale med MTV. Serien debuterte på MTV 1. oktober 2000.

I 2012 ga han ut selvbiografien Professional Idiot: A Memoir.

Referanser

Eksterne lenker 
 
 Steve-Os kanal på YouTube
 Steve-O's Wild Ride! – Steve-Os podkast på YouTube
 

Personer fra Wimbledon
Stuntpersoner fra USA
Rullebrettkjørere fra USA
TV-personligheter fra USA
Programledere fra USA
Youtubere fra USA
Realitydeltakere
Klovner